Yevropa, savdo hamkori, O'zbekistonga paxta bo'yicha shart qo'ymoqda
Yevropa Parlamenti O'zbekiston hukumatini bolalarni majburan ishlatayotganlikda ayblab, to'qimachilik bobida hamkorlikni cheklamoqda.
taklifini a'zolari bir ovozdan ma'qullagan. Bugun Bryusselda ko'rib chiqilgan hujjatda qayd etilishicha, O'zbekiston hukumati paxta terimida bolalar mehnatidan foydalanilmayotganini isbotlab, respublikada bu borada qabul qilingan qonunlar amalda aksini topib, yosh avlod sog'lig'i, ta'limi va maktabdan qolmasligi uchun konkret choralar ko'rilib, shuningdek, vaziyatni yaqindan kuzatish va tekshirish uchun xalqaro organlar, xususan Xalqaro Mehnat Tashkiloti va UNICEF (BMT Bolalar Jamg'armasi) mamlakatga bemalol kirib, ma'lumot ola bilsagina, hamkorlikni kengaytirish mumkin. 1999 yilda qabul qilingan Sheriklik va Hamkorlik Bitimi Yevropa Ittifoqi-O'zbekiston orasidagi asosiy savdo shartnomasidir. Qo'mita cheklov qo'ymasa, bu hujjat doirasida O'zbekiston o'z paxtasini pastroq tariflarda eksport qilishi mumkin edi. Respublika oq oltin eksportining chorak qismi Yevropaga to'g'ri keladi. Tashqi aloqalar bo'yicha qo'mitaning bugungi majlisida Yevropa Ittifoqiga a'zo davlatlar O'zbekiston bilan bir pozitsiyadan turib muloqot qilishi kerak degan chaqiriqlar yangragan. Inson huquqlari va fuqaro manfaatlari geosiyosiy maqsadlardan ustun qo'yilmay, ikkiyuzlamachilikka berilmagan holda aloqa yuritish lozim, O'zbekiston prezidenti Islom Karimov bilan ochiq va dangal muzokara qilish kerak, deydi Yevropa qonunchilari. Yevropa Ittifoqi butun Markaziy Osiyo, jumladan O'zbekiston bilan aloqalarni kengaytirish maqsadida yangi strategiya ishlab chiqqan. Unga ko'ra, har bir hukumat bilan muntazam muzokaralar olib boriladi va o'zaro manfaatlardan kelib chiqib, hamkorlik qilinadi. Xalqaro huquq tashkilotlari Ittifoqni huquq va demokratiya masalasini chetga surayotganlikda ayblasa, Yevropa rasmiylari buni rad etadi. Ijtimoiy va siyosiy erkinliklar targ'iboti davom etadi, deydi ular. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.